ddrg/super_eurlex huggingface dataset:
Breithníodh trí rogha:

Rogha 1 (an cás bonnlíne): úsáid a bhaint as uirlisí CBI, amhail socrú cuótaí agus rialáil beart teicniúil (na rialacha maidir leis an gcaoi agus an áit is ceart iascaireacht a dhéanamh) agus as pleananna bainistíochta aonspeicis atá ann cheana.

Rogha 2: plean ilbhliantúil ilspeiceas amháin a chur in ionad na bpleananna atá ann cheana le haghaidh uiscí an Iarthair.

Rogha 3: dhá phlean ilbhliantúla ilspeiceas, lena gcumhdófar uiscí an Iarthair Thuaidh agus uiscí an Iarthair Theas, a chur in ionad na bpleananna atá ann cheana.

Is gá roghanna beartais a dhéanamh i leith eilimintí éigeantacha agus eilimintí roghnacha na bpleananna ilbhliantúla araon. Mar shampla: maidir le raonta FMSY a úsáid, a d’fhéadfadh tionchar dearfach nó diúltach a imirt ach sin ag brath ar a núsáid. Cuireadh Rogha 2 agus Rogha 3 i gcomparáid leis an mbonnlíne, Rogha 1, chun anailís a dhéanamh. Breithníodh na tionchair chomhshaoil, shocheacnamaíocha agus riaracháin uile go léir agus a néifeachtacht, a néifeachtúlacht, a gcomhleanúnachas agus a ninghlacthacht san anailís. Is é an rogha thosaíochta go mbeidh plean ilbhliantúil amháin i bhfeidhm lena gcumhdófar uiscí an Iarthair ar fad (Rogha 2) mar gurb é an rogha sin is fearr a bhí ann chun creat bainistíochta comhsheasmhach a sholáthar le haghaidh iascaigh ilspeiceas. D’fhágfadh an rogha sin go mbeadh simpliú agus trédhearcacht ann mar nach mbeadh le cur i bhfeidhm ag páirtithe leasmhara ach aon phlean bainistíochta amháin agus is féidir leo comhaontú ar bhearta faoi phróiseas an réigiúnaithe.
Chuir speictream iomlán na bpáirtithe leasmhara i gcoinne Rogha 3 (ach amháin i gcás líon beag eisceachtaí) ós rud é go mbeadh sé róchasta ceart nua ar urrús san Aontas a bhunú agus chuirfeadh sé isteach an iomarca ar chórais dhlíthiúla náisiúnta, i.e. an dlí sibhialta, aistriú úinéireachta, ceanglais phoiblíochta, dócmhainneacht, lena n‑áirítear rangú creidiúnaithe lena mbaineann dócmhainneacht, agus dlíthe poiblí.

Fuair Rogha 2 an méid tacaíochta is mó ó thionscal na baincéireachta, ó infheisteoirí tríú páirtí agus ó roinnt Ballstát a mheasann go mbeadh tairbhí le baint dá ndéanfaí tacar comhchoiteann gnéithe a bhunú lena rialófaí nósanna imeachta um fhorfheidhmiú lasmuigh den chúirt ar fud an Aontais. Léirigh roinnt páirtithe leasmhara roinnt forchoimeádas, áfach, maidir le hidirghníomhú an tsásra le nósanna imeachta athstruchtúrúcháin agus dócmhainneachta (m.sh. an sásra maidir le nósanna imeachta athstruchtúrúcháin/dócmhainneachta a chur ar fionraí) a d’imreodh tionchar ar a tarraingteacht agus ar a héifeachtúlacht. Thacaigh comhlachais ghnó go pointe leis an rogha freisin mar gheall ar an laghdú ionchasach ar chostais iasachtaíochta go háirithe d’fhiontair bheaga agus mheánmhéide. D’áitigh comhlachais ghnó, díreach mar a rinne roinnt Ballstát, go mbeadh tuilleadh breisluacha i gceist le creat nua sna Ballstáit siúd nach bhfuil córas dá leithéid iontu nó ina bhfuil córas mí-éifeachtúil. Faoi dheireadh bhreithnigh an grúpa saineolaíoch go bhfuil rogha 2 ar an rogha is lú ionsáite ach san am céanna go mbainfí leibhéal suntasach comhchuibhithe amach ar fud an Aontais de bhun na rogha sin.

Fuair Rogha 1 roinnt tacaíochta ó chomhlachais ghnó agus ó roinnt Ballstát ós rud é go mbeadh foráil ann maidir le cur chuige spriocdhírithe chun Ballstáit nach bhfuil nósanna imeachta um fhorfheidhmiú lasmuigh den chúirt acu a dhreasú chun nósanna imeachta dá leithéid a bhunú, agus sheachnódh an rogha sin aon chur isteach ar na Ballstáit a bhfuil córais den chineál sin acu cheana. Níor léirigh ach líon beag páirtithe leasmhara an rogha sin, áfach, mar shlí fhéideartha chun tosaigh.
Tá ardchostais ar íocaíochtaí trasteorann (6% de na híocaíochtaí uile a dhéantar san Aontas Eorpach) ina mbac ar an Margadh Aonair a chur i gcrích. Chuathas i ngleic leis an bhfadhb sin i dtíortha an limistéir euro, áit arb ionann an costas ar idirbhearta trasteorann in euro agus an costas ar idirbhearta intíre in euro. I gcodarsnacht leis sin, is faoi réir ardtáillí a bhíonn íocaíochtaí trasteorann in airgeadraí seachas an euro, nó íocaíochtaí in euro ó thíortha nach bhfuil sa limistéar euro, agus, dá bharr sin, is sochaí dhá chiseal d’úsáideoirí seirbhíse íocaíochta atá san Aontas: an formhór mór a bhaineann tairbhe as an Limistéar Aonair d’Íocaíochtaí Euro agus an mionlach a chónaíonn i limistéir airgeadra níos lú ina ngearrtar ardchostais i leith a nidirbheart trasteorann uile. Ní hé amháin go léiríonn na hardchostais sin an líon beag idirbheart a dhéantar in airgeadraí seachas an euro agus an easpa bonneagar nua-aimseartha atá i bhfeidhm dóibh, ach léiríonn siad freisin an easpa brú iomaíoch agus rialála a chuirtear ar sholáthraithe seirbhísí íocaíochta na costais ísle ar idirbhearta euro a chur ar aghaidh chuig úsáideoirí i dtíortha nach bhfuil sa limistéar euro.
Is í a fhadhb a bhfuiltear ag díriú uirthi leis an tionscnamh seo ná an easpa deimhneacht dhlíthiúil maidir le cén dlí náisiúnta lena gcinntear na héifeachtaí dílseánaigh i ndáil le sannadh éileamh agus idirbhearta urrús trasteorann. Ós rud é go bhféadfadh feidhm a bheith le roinnt dlíthe náisiúnta, i gcás trasteorann, ní mór do rannpháirtithe sa mhargadh soiléireacht a fháil maidir le cé na dlíthe a chaithfidh siad a urramú lena áirithiú go bhfaighidh siad teideal dlí ar an éileamh nó an urrús.

Faoi láthair, níl aon rialacha easaontachta dlíthe ann san Aontas maidir le héifeachtaí dílseánaigh ó thaobh sannadh éileamh de agus tá easpa leanúnachais agus soiléire i rialacha easaontachta dlíthe na mBallstát. Maidir le hurrúis, leagtar síos rialacha easaontachta dlíthe i ndáil le héifeachtaí dílseánaigh idirbheart urrús sa Treoir Comhthaobhachta Airgeadais, sa Treoir maidir le Críochnaitheacht Socraíochta, agus sa Treoir maidir le Foirceannadh. Tá na forálacha sin cosúil sa mhéid go nainmnítear iontu uile an dlí is infheidhme ar bhonn na háite ina bhfuil an clár ábhartha nó an cuntas urrús lonnaithe. Mar sin féin, tá na mionsonraí éagsúil agus ní hionann an bealach a leagtar amach na rialacha iontu, agus cuirtear chun feidhme ar bhealach difriúil iad ar fud an Aontais.

Cruthaíonn an easpa deimhneacht dhlíthiúil riosca dlíthiúil i gcás idirbhearta trasteorann. Mura bhfuil rannpháirtithe sa mhargadh ar an eolas faoin riosca nó má roghnaíonn siad neamhaird a dhéanamh air, féadfaidh caillteanais airgeadais gan choinne a bheith ann dóibh; má chinneann siad an riosca a mhaolú trí chomhairle dlí sainiúil a lorg, beidh costais níos airde idirbheart i gceist; má chuireann an riosca dlíthiúil cosc orthu agus má roghnaíonn siad é a sheachaint, féadfaidh siad deiseanna gnó a chailleadh agus féadfaidh sé go dtiocfaidh laghdú ar chomhtháthú an mhargaidh.

Is sásra dlíthiúil é sannadh éileamh a úsáideann cuideachtaí d'fhonn rochtain a fháil ar mhaoiniú. Sanntar éilimh i bhfachtóireacht agus in urrúsú agus mar chomhthaobhacht chun creidmheas a fháil. Measadh go raibh luach EUR 1,557 mbilliún ar mhargadh na fachtóireachta in 2015; déantar thart ar 25 % de na hidirbhearta ar an margadh airgeadais arna maoiniú ag an Eorachóras a urrúsú le éilimh chreidmheasa mar chomhthaobhacht, suas le luach EUR 520 billiún san iomlán; agus b'fhiú EUR 237.6 billiún margadh na heisiúna urrúsúcháin san Aontas Eorpach in 2016. Rinneadh isteach agus amach le 440 trilliún idirbheart urrús trasteorann in 2015.

Is institiúidí airgeadais iad na páirtithe leasmhara a bhfuil tionchar díreach ag an riosca dlíthiúil orthu in idirbhearta in éilimh agus in urrúis trasteorann (amhail bainc a bhfuil baint acu le hiasachtaí, fachtóireacht, soláthar urrúis chomhthaobhaigh agus urrúsú), idirghabhálaithe airgeadais a dhéanann gnó in urrúis agus éilimh, infheisteoirí deiridh (cistí, infheisteoirí miondíola) agus iasachtaithe (custaiméirí miondíola agus gnólachtaí, lena náirítear FBManna).
Is iad tairbhí na rogha beartais tosaíochta cosaint níos fearr a bhaint amach le haghaidh os cionn 1 000 000 oibrí san Aontas agus os coinn 22 000 cás de thinneas a bhaineann leis an obair a chosc.

Dá bhrí sin, bheadh mar thoradh uirthi mianach saoil níos fearr le haghaidh oibrithe agus a dteaghlaigh, agus laghdú ar na costais chúraim sláinte dhíreacha agus indíreacha a bhíonn ar an duine aonair. Bhainfeadh córais slándála sóisialaí tairbhe as laghdú ar chostais chóireála agus as caiteachas níos lú ar neamhghníomhaíocht/luathscor a bhaineann léi agus ar chúiteamh i leith galair cheirde. Is dócha go mbainfeadh fostóirí tairbhe as laghdú a theacht ar neamhláithreacht agus ar chaillteanais táirgiúlachta. Agus, ar deireadh, thabharfaí níos mó soiléireachta d'fhostóirí agus do lucht forfheidhmiúcháin ach teorainnluachanna nochta ceirde a bheith leagtha síos don Aontas Eorpach.

Léirítear i staidéar a rinneadh ar son an Choimisiúin gurb iad seo a leanas na tairbhí is mó a bhfuiltear ag súil leo do na páirtithe leasmhara éagsúla: EUR 1 go 5 bhilliún i gcás oibrithe agus EUR 181 mhilliún i gcás údaráis riaracháin, de bharr teorainnluach nochta ceirde a thabhairt isteach le haghaidh formaildéid; agus EUR 15 mhilliún i gcás gnólachtaí de bharr teorainnluach nochta ceirde a thabhairt isteach le haghaidh beirilliam.
Trí aghaidh a thabhairt ar chleachtais éagóracha trádála, cabhraítear le cothrom iomaíochta a chruthú agus is féidir sásamh éifeachtach a thabhairt d’oibreoirí atá i ngreim cleachtais éagóracha trádála; cuireann an méid sin le cuspóirí an chomhbheartais talmhaíochta maidir le caighdeán cóir maireachtála a áirithiú do dhaoine atá ag gabháil don talmhaíocht, athléimneacht na noibreoirí níos laige a neartú, agus feidhmiú níos fearr shlabhra an tsoláthair bia.

Is é an toradh ar bheart a dhéanamh ar leibhéal an Aontais go soláthraítear creat coiteann íosta, go gcuirtear feabhas ar an gcosaint in aghaidh cleachtais éagóracha trádála agus go laghdaítear na hiarmhairtí a thagann chun cinn feadh shlabhra an tsoláthair bia. Toradh eile air is ea go gcuirtear le caighdeáin chóra mhaireachtála an lucht talmhaíochta (Airteagal 39 CFAE) agus le comhordú agus malartú dea-chleachtas idir na Ballstáit; Ba dhoiligh an méid sin a bhaint amach gan beart a dhéanamh ar leibhéal an Aontais.
Is seirbhís airgeadais atá nasctha leis an teicneolaíocht é sluachistiú a d'fhéadfadh a bheith ina chuidiú ag tionscadail ghnó a bhfuil gá acu le cistiú chomh maith le hinfheisteoirí chun a bpunann a éagsúlú. Tá ag méadú ar an tábhacht a bhaineann le sluachistiú mar chuid riachtanach den phróiseas leantach cistiúcháin do ghnólachtaí nuathionscanta agus do ghnólachtaí óga. Is minic gurb é sluachistiú an phríomhuirlis chistiúcháin le haghaidh cuideachtaí luathchéime i gcás nach bhfuil ach beagán spéise á léiriú iontu ó thaobh cistí caipitil fiontair nó fiú cistí cothromais phríobháidigh de. Is rogha mhalartach é sluachistiú ar iasachtaí bainc neamhurraithe, amhail rótharraingtí bainc nó iasachtaí ar chartaí creidmheasa, arb iad na príomhfhoinsí maoiniúcháin seachtracha do FBManna iad faoi láthair. Tá sluachistiú ina chomhlánú ar mhaoiniú bainc agus maoiniú corparáideach agus leis sin déantar na foinsí maoiniúcháin a éagsúlú sa gheilleagar. De bharr an tsluachistiúcháin tugtar deiseanna nua do dhaoine óga agus do chuideachtaí nuálaíocha, go háirithe, nach bhfuil comhthaobhacht fhairsing, sócmhainní seasta ná cuntas teiste airgeadais acu.

D'ainneoin an róil thábhachtaigh sin, tá margaí sluachistiúcháin an Aontais le haghaidh maoiniú gnó tearcfhorbartha den chuid is mó le hais mórgheilleagair eile agus, níos tábhachtaí ná aon rud eile, níl siad in ann oibriú ar bhonn trasteorann mar is ceart. De dheasca a ilroinnte atá na córais rialála agus toisc go dtagann siad salach ar a chéile, léiríodh i staidéir agus i bhfianaise a bailíodh trí chomhairliúcháin dhírithe nach féidir ardáin sluachistiúcháin a mhéadú ná a gcuid seirbhísí a sholáthar gan bhac ar fud na hEorpa. Ar an dóigh chéanna, seachnaíonn infheisteoirí gníomhaíocht trasteorann de dheasca easpa muiníne sna hardáin sin agus sna creata rialála ilroinnte a ghabhann leo a bhfuil feidhm acu maidir le soláthar na seirbhíse.
Ar an gcéad dul síos, beidh sé de sprioc ag an tionscnamh cumas na ngníomhaithe airgeadais infheistíocht a dhéanamh sa gheilleagar i gcoitinne a threisiú trí úsáid bannaí faoi chumhdach na ninstitiúidí creidmheasa a éascú. Féachtar leis an tionscnamh seo le margaí bannaí faoi chumhdach a chur ar bun agus a fhorbairt i mBallstáit nach bhfuil a leithéid acu faoi láthair nó a bhfuil margaí tearcfhorbartha acu mar bhealach chun an fíorgheilleagar a mhaoiniú i gcomhréir le cuspóirí Aontas na Margaí Caipitil. Féachtar leis freisin leis an mbonn infheisteoirí a éagsúlú (faoi láthair is iad na bainc a cheannaíonn formhór na mbannaí faoi chumhdach); infheistíochtaí laistigh den Aontas a spreagadh a thuilleadh; agus níos mó infheisteoirí ó thríú tíortha a mhealladh.

Ar an dara dul síos, tabharfar aghaidh leis an tionscnamh ar ábhair imní stuamachta a atá ann ós rud é nach bhfuil sainmhíniú iomlán go leor ar na príomhghnéithe lena sainaithnítear banna faoi chumhdach i ndlí an Aontais faoi láthair. De bharr na príomhghnéithe sin a bheith comhchuibhithe ar leibhéal níos airde, ba cheart go náiritheofaí go dtabharfaí an láimhseáil fhabhrach atá i roinnt píosaí de dhlí an Aontais do bhannaí faoi chumhdach a chomhroinneann íoslíon saintréithe coiteanna, rud a d'áiritheodh fóntacht stuamachta agus ardleibhéal cosanta infheisteoirí. Áireofar sa tionscnamh freisin leasuithe spriocdhírithe ar na ceanglais faoina dtugtar láimhseáil fhabhrach chaipitil d’institiúidí creidmheasa a infheistíonn i mbannaí faoi chumhdach faoin Rialachán maidir le Ceanglais Chaipitil.
Le reachtaíocht Eorpach ceadaítear do bhainisteoirí sócmhainní a gcistí infheistíochta a shaothrú faoi nós imeachta an phas ar fud an Aontais, agus é mar chuspóir léi margadh aonair a bhunú do chistí infheistíochta. Cé go bhfuil fás tagtha ar dháileadh trasteorann cistí infheistíochta an Aontais, tá margadh cistí infheistíochta an Aontais fós á eagrú ar bhonn náisiúnta den chuid is mó: Níl 70 % de na Sócmhainní uile faoi Bhainistíocht atá á gcoinneáil ag cistí infheistíochta cláraithe i gcomhair díolacháin ach ina margadh intíre amháin. Níl ach 37 % de GCUInna agus thart ar 3 % de CIManna cláraithe i gcomhair díolacháin i níos mó ná 3 Bhallstát.

Ina theannta sin, cé go bhfuil margadh an Aontais níos lú, is mó ar fad na cistí atá san Aontas ná i Stáit Aontaithe Mheiriceá, rud a thugann le fios go bhfuil meánmhéid na gcistí san Aontas i bhfad níos lú. Tá tionchar diúltach aige sin ar na barraineachtaí scála is féidir le bainisteoirí sócmhainní san Aontas a bhaint amach agus ar na táillí a bhíonn le híoc ag infheisteoirí. Léirítear leis an measúnú gur dídhreasacht shuntasach i dtaca le dáileadh trasteorann iad bacainní rialála. Baineann na bacainní sin le ceanglais mhargaíochta náisiúnta, táillí rialála agus ceanglais fhógartha agus riaracháin.
Is buntáiste mór é saorghluaiseacht oibrithe agus seirbhísí don Aontas. Mar sin féin, bíonn an méid sin ag brath ar rialacha soiléire cothroma a fheidhmiú go héifeachtach maidir le soghluaisteacht trasteorann an lucht saothair agus comhordú na slándála sóisialta san Aontas. D'fhorbair an tAontas corpas cuimsitheach reachtaíochta lena rialáiltear saorghluaiseacht oibrithe, an chaoi a ndéantar oibrithe a phostú chun seirbhísí a sholáthar agus rialacha maidir le comhordú na slándála sóisialta. Thíolaic Coimisiún Juncker roinnt tograí chun an creat rialála sin a fheabhsú, lena n-áirítear athbhreithniú na Treorach maidir le hOibrithe a Phostú agus an Rialacháin maidir le Comhordú na gCóras Slándála Sóisialta, chomh maith le hathbhreithniú an lex specialis maidir le daoine a phostú san earnáil iompair idirnáisiúnta de bhóthar.

Mar sin féin, táthar fós imníoch faoi chomhlíonadh agus feidhmiú éifeachtach rialacha AE rud a chuireann cothroime an mhargaidh inmheánaigh, agus an mhuinín as, i mbaol. Is ann do dhá fhadhb ar leith: ar an gcéad dul síos, easpa faisnéise, tacaíochta agus comhairle do dhaoine aonair agus d'fhostóirí i gcásanna trasteorann; ar an dara dul síos, easpa comhair idir údaráis náisiúnta maidir le rialacha a fhorfheidhmiú.

Tá sé mar aidhm ag an togra seo aghaidh a thabhairt ar na dúshláin shonracha seo a leanas:

-Easpa tacaíochta agus treorach a bheith á tabhairt do dhaoine aonair agus do ghnólachtaí i gcásanna trasteorann, agus gan ach faisnéis neamhiomlán nó theoranta a bheith ar fáil don phobal i dtaca lena gcearta agus lena n-oibleagáidí;

-I gcás údaráis náisiúnta atá freagrach as réimsí éagsúla i leith shoghluaisteacht an lucht saothair agus chomhordú na slándála sóisialta, easpa rochtana a bheith ag na húdaráis sin ar fhaisnéis agus gan an fhaisnéis sin a bheith á roinnt eatarthu minic go leor;

-Gan a ndóthain acmhainne a bheith ag údaráis náisiúnta le comhar a eagrú le húdaráis thar theorainneacha;

-Sásraí laga nó gan sásraí ar bith a bheith ann chun gníomhaíochtaí comhpháirteacha a fhorfheidhmiú ar bhonn trasteorann;

-Gan sásra idirghabhála trasteorann ar bith a bheith ar fáil idir na Ballstáit in aon réimse a bhaineann le soghluaisteacht an lucht saothair agus le comhordú na slándála sóisialta;

-Gan a dhóthain comhair a bheith ar bun ag an Aontas sa réimse seo.

Tháinig méadú ar shoghluaisteacht an lucht saothair san Aontas i rith na géarchéime. Faoi 2017, bhí 17 milliún saoránach ina gcónaí nó ag obair i mBallstát nárbh ionann é agus Ballstát a náisiúntachta. B'ionann na figiúirí agus beagnach dhá oiread na bhfigiúirí a bhí i gceist deich mbliana ó shin. Tháinig méadú 68% ó 2010 ar líon na ndaoine ar postú, sin go 2.3 milliún duine in 2016. Déanann 1.4 milliún saoránach de chuid an Aontais turas chun na hoibre i mBallstát eile. Chun dul i ngleic leis sin, tá comhar éifeachtach idir údaráis náisiúnta agus beart riaracháin comhbheartaithe de dhíth chun déileáil leis an margadh saothair atá ag éirí níos mó agus níos mó ina mhargadh saothair Eorpach.
Tá an Cód Víosaí lena rialaítear na coinníollacha agus na nósanna imeachta le víosaí gearrfhanachta a eisiúint do limistéar Schengen i bhfeidhm ó bhí 2009 ann. In 2014, mhol an Coimisiún an rialachán a athrú, ach ní raibh na comhreachtóirí in ann teacht ar aontú i leith an athraithe sin. Chinn an Coimisiún tionscnamh nua a chur i láthair chun aghaidh a thabhairt ar na trí réimse fadhbanna seo a leanas:

1.Ní leor na hacmhainní airgeadais a fhaightear ó na táillí víosa chun tacú le próiseáil víosaí, rud a bhaineann an bonn ó shláine eisiúint na víosaí Schengen agus ón sprioc i dtaca le nósanna imeachta víosa atá tapa agus fabhrach do chliaint. Is é an phríomhchúis faidhbe nach bhfuil athrú tagtha ar an táille chaighdeánach víosa EUR 60 ó bhí 2006 ann.

2.Ní mór do dhaoine a thaistealaíonn go rialta tabhairt faoi nósanna imeachta víosa arís agus arís eile, mar nach neisíonn na Ballstáit go leor víosaí dul isteach iolrach a bhfuil bailíocht fhada acu. Cruthaíonn sé sin ualaí gan ghá d’iarratasóirí agus do chonsalachtaí agus eascraíonn caillteanais as do thionscal taistil agus turasóireachta an Aontais. Is é príomhchúis na faidhbe nach bhfuil an bunús dlí le víosaí dul isteach iolrach a eisiúint soiléir.

3.Tá deacrachtaí ag na Ballstáit leibhéil leordhóthanacha a bhaint amach i dtaca le himircigh neamhrialta a chur ar ais chuig a dtíortha tionscnaimh, rud a spreagann tuilleadh imirce neamhdhleathaí. Is é príomhchúis na faidhbe sin leisce tríú tíortha a náisiúnaigh féin a athligean isteach.
Tá dhá mhórfhadhb a bhaineann le hiascaigh a shaothraíonn stoic ghrinnill sa Mheánmhuir Thiar. Is iad sin na leibhéil arda róiascaireachta agus an creat rialála neamhéifeachtach. Sainaithnítear gurb é an úsáid iomarcach a bhaintear as an acmhainn iascaireachta, i.e. an líon ard soithí agus an iarracht mhór iascaireachta, príomhchúis na róiascaireachta. San am céanna, tá an creat rialála atá ann faoi láthair neamhéifeachtach ar na cúiseanna seo a leanas: tá raon feidhme teoranta aige, tá an cur chun feidhme mall agus neamhéifeachtach agus léiríonn na páirtithe leasmhara easpa freagrachta ina leith. Mar thoradh díreach nó indíreach ar an dá fhadhb sin, tá fíor-dhroch-chaoi ar stoic ghrinnill, i.e. tá róiascaireacht déanta ar os cionn 80 % de na stoic a ndearnadh measúnú orthu agus tá bithmhais cuid díobh an-íseal, rud a léiríonn go bhfuil ard-dochúlacht ann go gclisfidh ar na stoic, agus beidh tionchar socheacnamaíoch aige sin ar iascairí agus ar earnáil na hiascaireachta, agus beidh tionchar aige freisin ar an gcomhshaol muirí.

Baineann na fadhbanna a ndéantar cur síos orthu thuas go príomha le hiascairí a bhíonn ag gabháil d’iascaireacht ar stoic ghrinnill sa Mheánmhuir Thiar, is iad sin cabhlaigh iascaireachta de chuid an Aontais as an Iodáil, as an bhFrainc agus as an Spáinn. De réir na sonraí a thuairiscítear faoin gcreat um bailiú sonraí iascaireachta de chuid an Aontais Eorpaigh, d’fhéadfadh an tionscadal seo difear a dhéanamh do thart ar 13 000 soitheach.
Meastar go dtabharfaidh an rogha thosaíochta an meascán is fearr d’éifeachtacht agus d’éifeachtúlacht agus gurb í an rogha is comhréirí í:

- Is í an rogha sin is fearr a bhainfidh amach cuspóirí an mhargaidh inmheánaigh trí chomhfhogasú nósanna imeachta agus modheolaíochtaí a chur chun cinn, dúbailt measúnuithe REA, agus an baol go mbeadh torthaí míréireacha ann, a laghdú, rud a éascaíonn an teacht a bhíonn ag othair ar theicneolaíochtaí sláinte nuálacha;

- Cuireann an rogha sin creat inbhuanaithe ar fáil do na Ballstáit, creat a fhágfaidh gur féidir leo a gcuid saineolais a chomhthiomsú, an chinnteoireacht bunaithe ar fhianaise a chur chun cinn, agus tacú leo agus iad ag iarraidh inbhuanaitheacht a gcóras náisiúnta sláinte a áirithiú;

- Urramaíonn an rogha sin prionsabal na coimhdeachta, cuirtear san áireamh an tam a theastaíonn chun oiriúnú don chóras agus fágtar an measúnú eacnamaíoch/neamhchliniciúil ar an leibhéal náisiúnta nó réigiúnach;

- Is rogha éifeachtúil ó thaobh costais de í, freisin, sa chaoi is gur mó an tsábháil a bheidh ann do na Ballstáit agus do lucht tionscail de thoradh acmhainní a bheith á gcomhthiomsú, dúbailt oibre á seachaint agus breis intuarthachta gnó a bheith ann;

- Cuireann sí ionchur úsáideach ar fáil do chlár oibre an Mhargaidh Aonair Dhigitigh, mar aon le sineirgíochtaí leis an gclár oibre sin, agus beidh ról tábhachtach aici maidir le cothú na nuálaíochta trí chinntí infheistíochta níos fadtéarmaí sa taighde agus san fhorbairt a spreagadh i measc lucht tionscail. Tá sí iomlán comhleanúnach leis an reachtaíocht eile Eorpach atá ann i réimse na dtáirgí íocshláinte agus na bhfeistí leighis.
Baineadh de thátal as an Meastóireacht nach bhfuil aitheantas frithpháirteach ag feidhmiú mar ba cheart, de cheal feasachta, de bharr éiginnteacht dhlíthiúil agus de cheal cumarsáid agus comhar éifeachtach i measc páirtithe leasmhara. Ní bhaineann oibreoirí eacnamaíocha leas iomlán as na cearta atá acu faoi láthair. Cailleann údaráis náisiúnta am agus acmhainní. Bíonn praghsanna níos airde le híoc ag tomhaltóirí agus is lú an rogha a bhíonn acu. Mura ndéanfar beart ar leibhéal an Aontais, meastar go mbeidh an fhadhb gan réiteach go fóill.
Is é an rogha thosaíochta an rogha is mó atá ag teacht le prionsabail Cholún Eorpach na gCeart Sóisialta arna fhógairt ag an gComhairle, Parlaimint na hEorpa agus an Coimisiún.

Is í is fearr a chloíonn le hiarrataí na Parlaiminte agus na neagraíochtaí oibrithe a rinneadh le linn an phróisis chomhairliúcháin faoi 1Airteagal 55 CFAE. Chun aghaidh a thabhairt ar ábhair imní na bhfostóirí, chuir an Coimisiún roinnt de na bearta a moladh sa chéad chéim den chomhairliúchán as an áireamh agus níor shaothraigh sé moltaí áirithe ó na heagraíochtaí oibrithe. Coinníonn an rogha thosaíochta an chothromaíocht idir an gá atá le cosaint riachtanach d'oibrithe agus an gá atá le solúbthacht i ndáil le cruthú post agus nuálaíocht sa mhargadh saothair.